钦定古今图书集成/历象汇编/岁功典/第026卷 > 《陕西志书》 > 贵池县
## 钦定古今图书集成/历象汇编/岁功典/第026卷 > 《陕西志书》 > 贵池县

上元观灯，门各跨街张灯，群童迎巧灯，扮杂戏，爆竹
箫鼓之声，烟火灯谜之戏，彻于闾巷。又有《高桥》《竹马》
诸戏。元夕，诸妇女掷瓦缶以祓不祥。各乡亦有以是
夕迎灶者，　逐疫。凡乡落自十三至十六夜，同社者
轮迎社神于家。或踹竹马，或肖狮象，或滚球灯，妆神
像，扮杂戏，震以锣鼓，和以喧号。群饮毕，返社神于庙。
惟兴孝乡逐疫，以黟、祁两县人，随其所至，为期三月
而止。